google/wiki40b huggingface dataset:
Μετάλλιο Εξόχου Πράξεως

Περιγραφή

Το μετάλλιο αυτό είναι σε σχήμα σταυρού με άσπρο σμάλτο. Στο κέντρο του είναι αποτυπωμένο το σήμα της Ελληνικής Δημοκρατίας. Η ταινία του μεταλλίου είναι από μεταξωτό ύφασμα κυματιστό, έχει πλάτος 35 χιλιοστά και χωρίζεται σε τρεις διαμήκεις λωρίδες. Η πρώτη και η τρίτη έχουν χρώμα λευκό. Η δεύτερη έχει χρώμα μπλε.
Λευτέρης Κωνσταντινίδης

Βιογραφικό

Γεννήθηκε το 1939 στη Θεσσαλονίκη. Σπούδασε στην οδοντιατρική σχολή του Αριστοτελείου Πανεπιστημίου Θεσσαλονίκης (ΑΠΘ) και συνέχισε τις σπουδές του στη Σουηδία. Αναγορεύθηκε διδάκτορας του Πανεπιστημίου Καρολίνσκα της Στοκχόλμης, στο οποίο δίδαξε επί σειρά ετών.
Εκλέχθηκε βουλευτής Α΄ Θεσσαλονίκης με το ΠΑΣΟΚ το 1990 και επανεκλέχθηκε το 1993.
Άκανθος ο Λακεδαιμόνιος

Βιογραφικά στοιχεία

O  Άκανθος  στέφθηκε νικητής στο αγώνισμα του δόλιχου κατά τους 15ους ολυμπιακούς αγώνες της αρχαιότητας (720 π.Χ.). Ήταν πιθανώς ο πρώτος ολυμπιονίκης ο οποίος αγωνίστηκε γυμνός στους ολυμπιακούς αγώνες.
Ο Θουκυδίδης  χωρίς να τον κατονομάσει  σημειώνει  ότι οι πρώτοι που  άρχισαν να παρουσιάζονται γυμνοί στους αγώνες ήταν οι Λακεδαιμόνιοι . Είναι αξιοσημείωτο ότι στην ίδια Ολυμπιάδα στο αγώνισμα του σταδίου ο  Όρσιππος ο Μεγαρεύς  έτρεξε επίσης  γυμνός  σύμφωνα με τον  Παυσανία .

Ιστορικές μαρτυρίες

[Θουκυδίδης - Ἱστορίαι (1.6.4)]  μετρίᾳ δ᾽ αὖ ἐσθῆτι καὶ ἐς τὸν νῦν τρόπον πρῶτοι Λακεδαιμόνιοι ἐχρήσαντο καὶ ἐς τὰ ἄλλα πρὸς τοὺς πολλοὺς οἱ τὰ μείζω κεκτημένοι ἰσοδίαιτοι μάλιστα κατέστησαν. [1.6.5] ἐγυμνώθησάν τε πρῶτοι καὶ ἐς τὸ φανερὸν ἀποδύντες λίπα μετὰ τοῦ γυμνάζεσθαι ἠλείψαντο· τὸ δὲ πάλαι καὶ ἐν τῷ Ὀλυμπικῷ ἀγῶνι διαζώματα ἔχοντες περὶ τὰ αἰδοῖα οἱ ἀθληταὶ ἠγωνίζοντο, καὶ οὐ πολλὰ ἔτη ἐπειδὴ πέπαυται. .......' 
  
 [1.6.4] Εξάλλου οι Λακεδαιμόνιοι πρώτοι μεταχειρίστηκαν απλά ρούχα, τα ίδια που φορούν και σήμερα, και οι πλουσιότεροί τους ζούσαν κι αυτοί όπως ο πολύς λαός. 
[1.6.5] Πρώτοι επίσης άρχισαν να παρουσιάζονται γυμνοί στους αγώνες και να ν᾽ αλείφονται με λάδι. Τον παλαιότερο καιρό, ακόμα και στους Ολυμπιακούς αγώνες, οι αθλητές φορούσαν μια ζώνη κι έκρυβαν τα γεννητικά τους όργανα και είναι λίγα μόνο χρόνια που έπαψε αυτή η συνήθεια. .....

  
 [Παυσανίου Ἑλλάδος περιήγησις 5-8.6] ........ εἰκὼν μὲν δὴ οὐκ ἔστιν ἐν Ὀλυμπίᾳ τοῦ Κοροίβου, τάφος δὲ ἐπὶ τοῖς πέρασι τῆς Ἠλείας. Ὀλυμπιάδι δὲ ὕστερον τετάρτῃ καὶ δεκάτῃ προσετέθη σφίσι δίαυλος: Ὕπηνος δὲ ἀνὴρ Πισαῖος ἀνείλετο ἐπὶ τῷ διαύλῳ τὸν κότινον, τῇ δὲ ἑξῆς ἐπὶ τῷ δολίχῳ Ἄκανθος Λακεδαιμόνιος.
' 
 
[5-8.6]..........Δεν υπάρχει ανδριάντας του Κοροίβου στην Ολυμπία, αλλά ο τάφος τον βρίσκεται στα σύνορα της Ηλείας. Στη δέκατη τέταρτη ολυμπιάδα, πρόσθεσαν και τον δίαυλο• στον δίαυλο ο Πισαίος 'Υπηνος κέρδισε του κότινο και την επόμενη φορά ο Λακεδαιμόνιος Άκανθος νίκησε στον δόλιχο.
Λαοκόων

Η ασέβεια του Λαοκόοντα

Ο Λαοκόων κατά την παράδοση είχε ασεβήσει προς τον θεό του επειδή είχε παντρευτεί και είχε γίνει πατέρας, είτε επειδή είχε έρθει σε σωματική επαφή με τη σύζυγό του μπροστά στο είδωλο του θεού στον ναό. 
Μετά την αποβίβαση των Ελλήνων στην Τροία, οι Τρώες είχαν λιθοβολήσει τον ιερέα τους του Ποσειδώνα γιατί δεν είχε αποτρέψει με θυσίες την εισβολή.

«Φοβού τους Δαναούς και δώρα φέροντας»

Στην Αινειάδα, ο Βιργίλιος βάζει τον Λαοκόοντα να λέει: Equo ne credite, Teucri / Quidquid id est, timeo Danaos et dona ferentes, δηλαδή «Μην εμπιστεύεστε το άλογο, Τρώες. / Οτιδήποτε κι αν είναι, φοβάμαι τους Δαναούς ακόμα κι όταν φέρνουν δώρα». Από αυτούς τους στίχους έχει γίνει διάσημη και παροιμιώδης η φράση "timeo Danaos et dona ferentes", και στα ελληνικά: «Φοβοῦ τοὺς Δαναοὺς καὶ δῶρα φέροντας».

Ο θάνατος του Λαοκόοντα

Οι Τρώες όμως αψήφησαν τη συμβουλή του Λαοκόοντα, ξεγελασμένοι από τον Σίνωνα. Οργισμένος τότε ο Λαοκόων πέταξε το ακόντιό του στο ξύλινο άλογο. Εκείνη την ώρα ο θεός Ποσειδώνας, επειδή  υποστήριζε τους Έλληνες, έστειλε δύο θαλάσσια φίδια και έπνιξαν τον Λαοκόοντα και τους γιούς του, Αντίφα (ή Αντιφάντη) και Θυμβραίο, είτε όρμησαν εναντίον των γιων του και ο Λαοκόων έτρεξε να τους βοηθήσει και σκοτώθηκε και αυτός. Νομίζοντας τώρα ότι οι Έλληνες είχαν φύγει, οι Τρώες αποφάσισαν να θυσιάσουν στον θεό της θάλασσας για να καταστρέψει τα πλοία τους. Μη διαθέτοντας πια ιερέα του Ποσειδώνα, ανέθεσαν στον Λαοκόοντα, ιερέα ενός άλλου θεού, να θυσιάσει στον Ποσειδώνα. Αυτό προσέθεσε στην ασέβεια προς τον Απόλλωνα, η οποία αναφέρθηκε στην αρχή του άρθρου. Στην πραγματικότητα επομένως, ο Λαοκόων τιμωρήθηκε μάλλον από τον Απόλλωνα και για άλλους λόγους. 
Κατά τον βυζαντινό ανθολόγο Ιωάννη Τζέτζη, η θανάτωση του Λαοκόοντα και των γιων του έγινε μέσα στον ναό του Θυμβραίου Απόλλωνος, ενώ σύμφωνα με λιγότερο αποδεκτή παράδοση, ο πατέρας διασώθηκε και θρήνησε τα παιδιά του. Τα φίδια στη συνέχεια μπήκαν στον ναό της ακρόπολης της Τροίας και κουλουριάστηκαν στα πόδια του αγάλματος της Αθηνάς. Η παράδοση μνημονεύει ακόμη και τα ονόματα των δύο φιδιών: λέγονταν Όρκις (ή Πόρκις) και Χαρίβοια, και ήρθαν στην Τροία κολυμπώντας από τις Καλυδνές νήσους.
H άτυχη χρονική συγκυρία προκάλεσε την παρερμηνεία του θανάτου του από τους Τρώες ως τιμωρία επειδή είχε κτυπήσει τον Δούρειο Ίππο, με αποτέλεσμα να θεωρηθεί ιερό το ξύλινο άλογο και να μεταφερθεί στην πόλη, με καταστροφικές συνέπειες. 
«Ο Λαοκόων, θυσιάζοντας φαινομενικά ένα ταύρο για λογαριασμό της Τροίας, γίνεται ο ίδιος το θύμα θυσίας... ...Κατά μία έννοια, ο θάνατός του πρέπει να συμβολίζει τον θάνατο της ίδιας της πόλεως».

Μετέπειτα παράδοση

Το επεισόδιο του θανάτου του Λαοκόoντος απετέλεσε το θέμα της χαμένης τραγωδίας του Σοφοκλέους Λαοκόων. 
Το γεγονός παριστάνεται σε περίφημο μεγάλο μαρμάρινο γλυπτό με τίτλο Ο Λαοκόων και οι γιοί του, (αποδιδόμενο στους Ρόδιους γλύπτες Αγήσανδρο, Αθηνόδωρο και Πολύδωρο), που βρίσκεται στα Μουσεία Βατικανού.
Ακόμα, από τον Λαοκόοντα πήρε το όνομά του ο αστεροειδής 3240 Λαοκόων (3240 Laocoon), μέλος της Τρωικής Ομάδας, που ανακαλύφθηκε το 1978.
Τελικός Κυπέλλου Αγγλίας 2013

Ο Τελικός Κυπέλλου Αγγλίας 2013 διεξήχθη στις 11 Μαΐου στο Στάδιο Γουέμπλεϊ στο Λονδίνου μεταξύ της Γουίγκαν Αθλέτικ και της Μάντσεστερ Σίτι. Ήταν ο 132ος τελικός της αρχαιότερης ποδοσφαιρικής διοργάνωσης στον κόσμο.Ο αγώνας έληξε με σκορ 1-0 υπέρ της Γουίγκαν Αθλέτικ η οποία κατέκτησε το τρόπαιο για πρώτη φορά στην ιστορία της. Διαιτητής του αγώνα ήταν ο Αντρέ Μάρινερ.

Ο δρόμος για τον τελικό

Στην πορεία τους οι δυο ομάδες για τον τελικό απόκλεισαν τις εξής ομάδες:
Αθλητικό Κέντρο Λαδόπουλου Πάτρας

Το Αθλητικό Κέντρο Λαδόπουλου Πάτρας αποτελείται από ανοιχτό στάδιο που διαθέτει γήπεδο με φυσικό χλοοτάπητα και περιβάλλοντα στίβο, καθώς και κλειστό γυμναστήριο φουλ εξοπλισμένο. Είναι προπονητήριο ομάδων στίβου, ενόργανης γυμναστικής και κατά καιρούς σε αυτό διεξάγονται διάφορα αθλητικά δρώμενα. 
Είναι εξοπλισμένο με όλα τα απαραίτητα για τα αθλήματα που λαμβάνουν χώρα στις εγκαταστάσεις του, νυχτερινό φωτισμό, αποδυτήρια, γραφεία, κλιματισμό και εξαερισμό στους εσωτερικούς χώρους, περιμετρική περίφραξη, καθώς και χώρο στάθμευσης οχημάτων (πάρκινγκ), ενώ το στάδιο διαθέτει επίσης μικρή κερκίδα θεατών.

Τοποθεσία

Βρίσκεται στην συνοικία Λαδόπουλου της Πάτρας, περί τα 4 χιλιόμετρα οδικώς από το κέντρο της πόλης. Οι οδοί που περιβάλλουν το αθλητικό κέντρο περιμετρικά είναι οι Οδυσσέα Ελύτη στα ανατολικά, Κερασόβου στα νότια, Σουνίου στα δυτικά, καθώς και Τεμπών (κυρίως) και Τρικάλων (εν μέρη) στα βόρεια, οι οποίες συναντώνται στην οδό Ηλέκτρας όπου καταλήγει στην κεντρική είσοδο του χώρου του αθλητικού κέντρου.

Ιστορικό

Με την σημερινή του μορφή διαμορφώθηκε το 2003, όπου μέχρι τότε ήταν ξερό γήπεδο ποδοσφαίρου και αποτελούσε έδρα της Αναγέννησης Πατρών.
Ρούλα Μαυρονικόλα

Βιογραφικά στοιχεία

Η Ρούλα Μαυρονικόλα γεννήθηκε στον Καραβά στις 16 Ιουλίου 1957. Ομιλεί, πέρα από την ελληνική, την αγγλική γλώσσα. Σπούδασε αγγλική φιλολογία στο Εθνικό και Καποδιστριακό Πανεπιστήμιο Αθηνών. Εργαζόταν ως συνδικαλίστρια και είναι πρόεδρος της Σοσιαλιστικής Γυναικείας Κίνησης.
Είναι νυμφευμένη με τον Κυριάκο Μαυρονικόλα και έχει δύο υιούς.

Πολιτική διαδρομή

Ήταν ιδρυτικό στέλεχος της φοιτητικής παράταξης Αγώνας. Την περίοδο 1981-1990 ήταν μέλος της Σοσιαλιστικής Νεολαίας ΕΔΕΝ. Την περίοδο 1990-1999 ήταν μέλος της Επαρχιακής Επιτροπής του Σοσιαλιστικού Κόμματος ΕΔΕΚ Λευκωσίας-Κερύνειας. Επιπλέον, ήταν οργανωτική γραμματέας της Σοσιαλιστικής Γυναικείας Κίνησης την περίοδο 1987-1999 και πρόεδρός της από το 1998. Το 1990 έγινε μέλος της Κεντρικής Επιτροπής της ΕΔΕΚ ενώ το 1999 έγινε μέλος του Πολιτικού Γραφείου του κινήματος. Το 2000 έγινε υπεύθυνη της Θεματικής Ισότητας Οικογένειας και Παιδιού της ΕΔΕΚ και μέλος της Επιτροπής Ίσων Ευκαιριών του Ευρωπαϊκού Σοσιαλιστικού Κόμματος. Το 2005 έγινε μέλος του διοικητικού συμβουλίου του Παρατηρητηρίου Ισότητας Κύπρου. Επιπλέον, είναι μέλος του Εθνικού Μηχανισμού για τα Δικαιώματα της Γυναίκας, του Παγκύπριου Aντιναρκωτικού Συνδέσμου και του συνδέσμου Cαns for Kids.   
Εκλέχτηκε για πρώτη φορά βουλευτής στις βουλευτικές εκλογές του 2006 στην Εκλογική Περιφέρεια Λευκωσίας με το Κίνημα Σοσιαλδημοκρατών-Ε.Δ.Ε.Κ.. Επανεκλέχθηκε στις βουλευτικές εκλογές του 2011. Δεν διεκδίκησε επανεκλογή στις βουλευτικές εκλογές του 2016 λόγω απαγόρευσης του καταστατικού του κόμματος.
Ως βουλευτής, διετέλεσε μέλος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών, της Κοινοβουλευτικής Επιτροπής Εργασίας και Κοινωνικών Ασφαλίσεων, της Κοινοβουλευτικής Επιτροπής Παρακολουθήσεως Σχεδίων Αναπτύξεως και Ελέγχου Δημόσιων Δαπανών, της Κοινοβουλευτικής Επιτροπής Περιβάλλοντος και της Κοινοβουλευτικής Επιτροπής Υγείας. Επιπλέον, ήταν μέλος της αντιπροσωπίας της Βουλής στην Κοινοβουλευτική Συνέλευση της Μεσογείου.
Μπάσκετ Μπρνο

Ιστορία

Η Μπρνο είναι ένας από τους πιο επιτυχημένους συλλόγους καλαθοσφαίρισης της Τσεχίας και της πρώην Τσεχοσλοβακίας, αφού μετά το τέλος του Δευτέρου Παγκοσμίου Πολέμου κατέκτησε 21 πρωταθλήματα μέχρι την πτώση του υπαρκτού σοσιαλισμού και τρία ακόμη μετά την ίδρυση του κράτους της Τσεχίας.
Η σπουδαιότερη εποχή του συλλόγου ήταν τις δεκαετίες του '60 και του '70, όταν ως Σπαρτάκ Μπρνο έφθασε δύο φορές στον τελικό του κυπέλλου Πρωταθλητριών, όπου ηττήθηκε και στις δύο προσπάθειες της από τη Ρεάλ Μαδρίτης. Το 1974, έφθασε στον τελικό του κυπέλλου Κυπελλούχων Ευρώπης, όπου ηττήθηκε από τον Ερυθρό Αστέρα με 86-75. Επίσης, έχει στο παλμαρέ της έναν ακόμη τελικό, αυτόν του Διηπειρωτικού κυπέλλου του 1969, όπου έχασε από τους Άκρον Γκουντγίαρ Γουίνγκφουτς με 84-71. Έχει φθάσει στην ημιτελική φάση του κυπέλλου Πρωταθλητριών το 1963 και το 1969 και του κυπέλλου Κυπελλούχων το 1967, χάνοντας από την Ρεάλ Μαδρίτης, την ΤΣΣΚΑ Μόσχας και την Ίνις Βαρέζε, αντίστοιχα.
Μελανίας

Χαρακτηριστικά

Οι Μελανίες είναι νέφη συνήθως ογκώδη και πυκνά, που ονομάζονται έτσι επειδή η βάση τους είναι πολύ σκοτεινή. Σε αντίθεση με τους Σωρειτομελανίες, οι οποίοι δημιουργούνται συνήθως κατά την περίοδο του Καλοκαιριού, αυτοί μπορεί να δημιουργηθούν ακόμα και στη διάρκεια του Χειμώνα.
2434 Μπέιτσον

Φυσικά χαρακτηριστικά

Τα φυσικά χαρακτηριστικά του Μπέιτσον είναι άγνωστα.
Τζον Χάρντινγκ

Πρώτα Χρόνια, πρώτος και δεύτερος παγκόσμιος πόλεμος

Γεννήθηκε και μεγάλωσε στο Λονδίνο. Σαν παιδί, ξεκίνησε να δουλεύει ως βοηθός γραφείου το 1911. Το 1914 έγινε στρατιώτης μερικής απασχόλησης  Κατά τον πρώτο παγκόσμιο πόλεμο, συμμετείχε στην Εκστρατεία της Καλλίπολης. και αργότερα στη Μέση Ανατολή. Κατά τη διάρκεια του μεσοπολέμου, ανελίχθηκε στη στρατιωτική ιεραρχία. Στον δεύτερο παγκόσμιο πόλεμο, έγινε διοικητής της 7ης Μεραρχίας Τεθωρακισμένων. Το 1943 έγινε αρχηγός του επιτελείου που διοικούσε τα βρετανικά στρατεύματα στη Μεσόγειο.

Μετά τον Β' Παγκόσμιο Πόλεμο

Μετά τον Β ΠΠ, ο Χάρντινγκ προήχθη σε στρατηγό στις 19 Αυγούστου 1946, και μεταξύ του 1949-51 μετατέθηκε στην άπω Ανατολή για να διοικήσει τα εκεί βρετανικά στρατεύματα που προσπαθούσαν να καταπνίξουν την εξέγερση στη Μαλαισία.  Αργότερα (30 Αυγούστου 1951) έγινε διοικητής των βρετανικών στρατευμάτων στη Γερμανία. 
 Ο Χάρτνιγκ έγινε στρατάρχης το 1953 και αργότερα ανέλαβε να αντιμετώπισει την εξέγερση των Μάο-Μάο στην Κένυα.

Ο Χάρντινγκ στην Κύπρο

Ενώ ο Χάρντινγκ ετοιμαζόταν να αποστρατευτεί, ο πρωθυπουργός της Αγγλίας Ήντεν, του ζήτησε να αντιμετωπίσει την ΕΟΚΑ. Ο Χάρντινγκ δέχτηκε με τον όρο πως θα είχε άμεση πρόσβαση στον πρωθυπουργό. Ο συντηρητικός τύπος της Βρετανίας χαιρέτησε την απόφαση αυτή, ενώ οι φιλελεύθερες και αριστερές εφημερίδες έκαναν λόγο για κήρυξη πολέμου στον κυπριακό λαό.  Στις 3 Οκτωβρίου 1955 ανέλαβε κυβερνήτης και προσπάθησε να έρθει σε επαφή με τις ελληνικές και τουρκικές κοινότητες του νησιού μέσω διαπραγματεύσεων, ενώ οι Βρετανία συνομιλούσε ταυτόχρονα με την Ελλάδα και Τουρκία. Ο Χάρντιγκ έλαβε αυστηρά μέτρα ασφαλείας κατά της ΕΟΚΑ και του πληθυσμού, όπως απαγορεύσεις κυκλοφορίας, κλείσιμο σχολείων, δημιουργία στρατοπέδων συγκέντρωσης, αύξησης του χρόνου κράτησης φυλακισμένων και υπόπτων χωρίς δίκη, επιβολή θανατικής ποινής για μια σειρά από παραβάσεις, όπως οπλοφορία.  Επιπλέον, προσπάθησε να διαπραγματευτεί με τον Αρχιεπίσκοπο Μακάριο, όμως καθώς οι διαπραγματεύσεις αυτές απέτυχαν, εξόρισε τον Μακάριο στις Σεϋχέλλες- τότε αγγλική αποικία. Ο Χάρντιγνκ κατά τύχη κατάφερε να επιβιώσει μιας δολοφονικής απόπειρας εναντίον του, από μέλος της ΕΟΚΑ που τοποθέτησε ωρολογιακή βόμβα κάτω από το κρεβάτι του. 
Εξ αιτίας της κριτικής που δεχότανε λόγω της αδυναμίας του να εξοντώσει την ΕΟΚΑ και των σκληρών μέτρων που πήρε, ο Χάρντιγκ παραιτήθηκε στις 22 Οκτωβρίου 1957.
Πέθανε στο Ντόρσετ, τις 20 Ιανουαρίου 1989.
Μητροπολίτης Γέρων Πριγκηποννήσων Δημήτριος Κομματάς

Βιογραφικά Στοιχεία

Ο Μητροπολίτης Δημήτριος γεννήθηκε στα Ταταύλα της Κωνσταντινούπολης στις 26 Ὀκτωβρίου 1952.
Σπούδασε στην Μεγάλη του Γένους Σχολή, στην Ιερά Θεολογική Σχολή της Χάλκης, στο Τμήμα Θεολογίας της Θεολογικής Σχολής του Αριστοτελείου Πανεπιστημίου Θεσσαλονίκης (1971-1975) και το Θεολογικό Κολλέγιο Oak Hill του Λονδίνου (1980-1981)
Χειροτονήθηκε Διάκονος στις 14 Ιουλίου 1974 από τον Μητροπολίτη Χαλκηδόνος Μελίτωνα, υπηρετώντας από το επόμενο κιόλας έτος και για 30 συναπτά έτη, σε διάφορες επιτελικές θέσεις της Πατριαρχικής Αυλής του Οικουμενικού Πατριαρχείου. Χειροθετήθηκε ακολούθως Μέγας Αρχιδιάκονος του Οικουμενικού Πατριαρχείου. Εξελέγη στις 2 Οκτωβρίου 1990, μετά από πρόταση του Πατριάρχη Δημητρίου Μητροπολίτης Σεβαστείας και χειροτονήθηκε στον Πατριαρχικό Ναό του Αγίου Γεωργίου από τον Πατριάρχη Δημήτριο, στις 4 Νοεμβρίου 1990. 
Ως Μητροπολίτης Σεβαστείας, διετέλεσε Διευθυντής του Ιδιαίτερου Γραφείου του Πατριάρχου Βαρθολομαίου (1991-2008), αναλαμβάνοντας θέματα της Ιεράς Αρχιεπισκοπής Αμερικής, συμβάλλοντας στην μεταβατική περίοδο κατόπιν της παραίτησης του Αρχιεπισκόπου Ιακώβου έως της σύνταξης του νέου Συντάγματος της Αρχιεπισκοπής Αμερικής. Κατά την περίοδο της κρίσης μεταξύ της Εκκλησίας της Ελλάδος και του Οικουμενικού Πατριαρχείου, σχετικά με τις Μητροπόλεις των λεγόμενων «Νέων Χωρών», συνέταξε συγκριτική μελέτη με τίτλο: «Ἡ Πατριαρχική καί Συνοδική Πρᾶξις τοῦ 1928 παρακωλυομένη τοῖς ὅροις». Συμμετείχε στην Πατριαρχική Εξαρχία του Οικουμενικού Πατριαρχείου, αρμόδια για το Άγιο Όρος, συμβάλλοντας να σχηματιστεί κανονική Μοναστική Αδελφότητα της Μονής Εσφιγμένου. Από το 2000 συμμετέχει περιοδικά στην Αγία και Ιερά Σύνοδο του Οικουμενικού Πατριαρχείου και σε διάφορες Συνοδικές Επιτροπές. Παράλληλα έχει συμμετάσχει στις Διορθοδόξους Συνόδους, την Πανορθόδοξο Σύνοδο της Κωνσταντινουπόλεως (2005) για το Πατριαρχείο Ιεροσολύμων και την Διευρυμένη Σύνοδο της Γενεύης (2006) για την Εκκλησία της Κύπρου.
Η Ιερά και Αγία Σύνοδος του Οικουμενικού Πατριαρχείου, στις 19 Απριλίου 2018, τον εξέλεξε παμψηφεί Μητροπολίτη Πριγκηποννήσων. Μάλιστα, ο Οικουμενικός Πατριάρχης Βαρθολομαίος εισηγήθηκε ένθερμα την απονομή στον νέο Μητροπολίτη Πριγκηποννήσων Δημήτριο τής τιμής τού Γέροντος τού Οικουμενικού Θρόνου. Ενθρονίσηκε στον Μητροπολιτικό Ιερό Ναό Αγίου Δημητρίου στην Πρίγκηπο, στις 28 Απριλίου, παρουσία του Οικουμενικού Πατριαρχείου, μεγάλου αριθμού Αρχιερέων του Οικουμενικού Θρόνου, του Πατριαρχείου Ιεροσολύμων, της Εκκλησίας της Ελλάδος και της Εκκλησίας της Κρήτης, μοναχών από το Άγιο Όρος, κλήρου και λαού της Επαρχίας του.
Όνγκους Β΄ των Πίκτων

Η ίδρυση του Αγίου Ανδρέα

Η σύνδεση του Όνγκους με τον Σταυρό του Αγίου Ανδρέα από χρονικογράφους όπως ο Ιωάννης του Φορντάν και ο Άντριου του Ουίντουν έγινε βάση του θρύλου της ίδρυσης του Αγίου Ανδρέα τον 12ο αιώνα. Οι μετέπειτα χρονικογράφοι πρόσθεσαν παραπλανητικές πληροφορίες ότι ο "βασιλιάς Όνγκους" και ο στρατός του νίκησαν με την βοήθεια του Αγίου Ανδρέα με αποτέλεσμα ο βασιλιάς να αφιερώσει την μεγάλη νίκη στον Άγιο. Το όνομα του αντιπάλου του ακούγεται ότι ήταν "Έθελσταν" αλλά μάλλον δεν συνδέεται με κανέναν από τους Άγγλους βασιλείς ή τους Βίκινγκ οπλαρχηγούς με το ίδιο όνομα. 
Η ίδρυση του Αγίου Ανδρέα στο Κένριγκμοναι προηγήθηκε πολύ πριν τον Όνγκους, ο πρώτος ηγούμενος Τουθολάν πέθανε το 747 και πιστεύεται ότι ιδρύθηκε από τον Όνγκους Α΄ ή τον Νέχταν μακ Ντερ-Ίλει, η σαρκοφάγος του Αγίου Ανδρέα πιστεύεται ότι περιείχε οστά των δυο βασιλέων. Η μετέπειτα παράδοση συνδέει την ίδρυση του Αγίου Ανδρέα με την άφιξη του Αγίου Ρέγκουλους και λείψανα του Αγίου Ανδρέα τοποθετήθηκαν από τους τρεις γιους του Όνγκους : Ίγκάν, Νεχτάν και Φινγκουίν. Ο Όνγκους Β΄ πέθανε το 834, το μοναδικό γεγονός που αναφέρεται στα Ιρλανδικά Χρονικά είναι ότι τον διαδέχθηκε ο ανιψιός του Ντρεστ Θ΄ των Πίκτων. Ο γιος του Εογκάναν μακ Οένγκουσα έγινε αργότερα βασιλιάς και σκοτώθηκε με τον αδελφό του Μπραν σε μάχη εναντίον των Βίκινγκ (839).
Γουίλιαμ Σάτνερ

Τα πρώτα χρόνια

Ο Σάτνερ άρχισε από πολύ νωρίς την καριέρα του, σαν παρουσιαστής στο ραδιόφωνο, για λογαριασμό της καναδικής μετεωρολογικής υπηρεσίας. Εν συνεχεία, σπούδασε στο Πανεπιστήμιο "McGill", όπου ξεκίνησε την ηθοποιία, αποφοιτώντας στα 1952. Ακολούθως εντάχθηκε στο "Εθνικό Θέατρο Ρεπερτορίου" της Οττάβα, όπου εργάσθηκε μαζί με τον σκηνοθέτη Sir Tyrone Guthrie και εμφανίσθηκε στο "Stratford Shakespeare Festival" του Οντάριο.

Προς στην κορυφή

Ο Σάτνερ πραγματοποίησε την πρώτη του εμφάνιση στη σκηνή του θεάτρου "Broadway" το 1956 μετέχοντας στην παράσταση "Tamburlaine the Great" που σκηνοθέτησε ο Guthrie. Πήρε ακόμη μέρος σε διάφορα τηλεοπτικά σώου, όπως τα "Goodyear Television Playhouse", "Studio One" και "Playhouse 90". Έκανε ντεμπούτο στον κινηματογράφο το 1958 ερμηνεύοντας τον έναν από τους δυο βασικούς ρόλους του έργου "Αδελφοί Καραμάζοφ", μαζί με τον Γιουλ Μπρίνερ. Παράλληλα όμως, επέστρεψε στο Μπρόντγουεϊ, παίζοντας επί μια διετία στην παράσταση "The Secret Life of Suzie Wong", συμμετοχή για την οποία τιμήθηκε με θεατρικό βραβείο "Emmy" (1959).

Η εκτόξευσή του

Στα 1961 ο Σάτνερ είχε έναν μικρό ρόλο στην εμβληματική ταινία "Η Δίκη της Νυρεμβέργης" και την επόμενη χρονιά έναν βασικό ρόλο στο έργο "The Intruder". Στη μικρή οθόνη ξεκίνησε την παρουσία του με τη σειρά "For the People" (1965) και το επόμενο έτος συναντήθηκε με τη διασημότητα, όταν ανέλαβε το ρόλο του κυβερνήτη Κερκ (Captain James T. Kirk) στο σίριαλ "Star Trek", που παρακολουθούσε τις περιπέτειες του πληρώματος του αστρόπλοιου "U.S.S. Enterprise" στο αχανές σύμπαν κατά τον 23ο αιώνα. Η επιστημονικής φαντασίας αυτή σειρά έκανε πρεμιέρα στις 8 Σεπτεμβρίου 1966 και διήρκεσε τρεις σεζόν, γνώρισε όμως πολλές επαναλήψεις. Ο Σάτνερ συνέχισε να ερμηνεύει με μεγάλη επιτυχία τηλεοπτικούς χαρακτήρες (όπως του βετεράνου αστυνομικού στο σίριαλ "T. J. Hooker"), ενώ παράλληλα εξέδιδε βιβλία και ηχογραφούσε αρκετούς μουσικούς δίσκους.
Βουλγαρικές βουλευτικές εκλογές 1890

Οι βουλευτικές εκλογές διεξήχθησαν στη Βουλγαρία στις 7 Σεπτεμβρίου 1890. Το αποτέλεσμα ήταν μια συντριπτική νίκη του Λαϊκού Φιλελεύθερου κόμματος του πρωθυπουργού Στέφαν Σταμπόλοφ.
Εθνόσημο του Γκέρνσεϊ

Το εθνόσημο του Γκέρνσεϊ αποτελεί το επίσημο σύμβολο του νησιού Γκέρνσεϊ στη Μάγχη. Είναι ένας κόκκινος θυρεός με τρία χρυσά λιοντάρια, στην κορυφή των οποίων βρίσκεται ένα μικρό κλαδί από φύλλα. Είναι παρόμοιο με το οπλόσημο της Νορμανδίας, το εθνόσημο του Τζέρσεϊ και το εθνόσημο της Αγγλίας.
Βραβεία Αμερικανικής Ακαδημίας Κινηματογράφου 2008

Η τελετή για τα 81α Βραβεία Αμερικανικής Ακαδημίας Κινηματογράφου (Όσκαρ) τίμησε τις επιλογές της Αμερικανικής Ακαδημίας Κινηματογράφου για τις καλύτερες κινηματογραφικές στιγμές του 2008. Έλαβε χώρα την Κυριακή, 22 Φεβρουαρίου 2009 στο Θέατρο Κόντακ, στο Χόλιγουντ της Καλιφόρνια των ΗΠΑ. Μεταδόθηκε τηλεοπτικά στις ΗΠΑ από το κανάλι ABC και στην Ελλάδα από το συνδρομητικό κανάλι Nova. Παρουσιαστής της τελετής ήταν, για πρώτη φορά, ο Αυστραλός ηθοποιός Χιου Τζάκμαν.
Το Slumdog Millionaire κέρδισε οκτώ βραβεία, τα περισσότερα της βραδιάς, συμπεριλαμβανομένων αυτών για Καλύτερη Ταινία και Καλύτερη Σκηνοθεσία (για τον Ντάνι Μπόιλ). Η τελετή είχε μεγάλες αλλαγές σε σχέση με τα προηγούμενα χρόνια, καθώς η Ακαδημία προσπάθησε να αναζωπυρώσει το ενδιαφέρον για τα βραβεία, κυρίως λόγω της πτωτικής τάσης που παρουσίαζε η τηλεθέαση της τελετής τα τελευταία χρόνια.

Οι υποψηφιότητες και οι νικητές

Οι υποψηφιότητες ανακοινώθηκαν την Πέμπτη, 22 Ιανουαρίου 2009. Η Απίστευτη Ιστορία του Μπέντζαμιν Μπάτον (The Curious Case of Benjamin Button) ηγήθηκε των υποψηφιοτήτων με δεκατρείς συνολικά. Το Slumdog Millionaire δέχθηκε δέκα, o Σκοτεινός Ιππότης (The Dark Knight) και ο Milk οκτώ, και H Αμφιβολία (Doubt), τα Σφραγισμένα Χείλη (The Reader), και το Frost / Nixon: Η Αναμέτρηση (Frost / Nixon) το καθένα από πέντε. Η ταινία κινουμένων σχεδίων WALL·E δέχθηκε έξι, ισοφαρίζοντας με την Η Πεντάμορφη και το Τέρας για την ταινία κινουμένων σχεδίων με τις περισσότερες υποψηφιότητες στην ιστορία των Όσκαρ. Η Μέριλ Στριπ με αυτή την υποψηφιότητα συμπληρώνει συνολικά 15, συνεχίζοντας να κατέχει το ρεκόρ της ηθοποιού με τις περισσότερες υποψηφιότητες (στη δεύτερη θέση είναι ο Τζακ Νίκολσον και η Κάθριν Χέπμπορν με 12 υποψηφιότητες). Ρεκόρ όμως κατέχει και η Κέιτ Γουίνσλετ, καθώς με την έκτη της υποψηφιότητα έγινε η νεότερη ηθοποιός με τις περισσότερες υποψηφιότητες, στα 33 της χρόνια. Το ρεκόρ είχε προηγουμένως η Μπέτι Ντέιβις με την υποψηφιότητά της στα 34 για την ταινία Το ξέσπασμα μιας ψυχής (Now, Voyager, 1942). Τέλος ο Φρανκ Λανγκέλα γίνεται ο δεύτερος ηθοποιός που προτείνεται για Όσκαρ υποδυόμενος τον πρώην πρόεδρο των ΗΠΑ Ρίτσαρντ Νίξον, με τον Άντονι Χόπκινς να έχει προηγηθεί το 1995.
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.